text: Некалькі тыдняў таму Шчучын, раённы цэнтр Гарадзеншчыны, быў горадам, дзе адбываўся Дзень беларускага пісьменства. Аднак мясцовыя жыхары, што жывуць у Шчучыне, называюць гэта свята і добраўпарадкванне, што адбылося ў горадзе, – “паказухай”.
  – Чаму моладзь атрымлівае 1800 тыс. рублей. Двое дзяцей муж і жонка – і заробак да двух мільёнаў. Па быту – ёсць бляск і галеча. Вось вы бачыце бляск, а там далей галеча. Тратуараў няма, на вуліцы цёмна, у дамах нібыта робіцца капітальны рамонт, але нічога там добрага не робіцца.
  – Паглядзіш, нібыта стараюцца нешта рабіць, але мне здаецца, што гэта паказуха. У нашым доме нібыта зрабілі капітальны рамонт, але не пафарбавалі. Гэта тое ж самае, што апрануць новы капялюш і старую целагрэйку.
  – Дарогі зрабілі – шырокія, добрыя і асвятлілі ліхтарамі. Зараз яны пустуюць. Палац закрыты, пуста там. Нікога там каля таго Палацу няма.
  На думку мясцовых жыхароў, вырашыць гэтыя праблемы змогуць толькі перамены ў грамадстве, а таксама перамены ў кіраўніцтве гораду.
  Пагадненне паміж урадамі Рэспублікі Беларусь і Кітайскай Народнай Рэспублікі аб узаемным бязвізавы рэжым для ўладальнікаў звычайных пашпартоў набудзе моц 10 жніўня 2018 года, паведамляе прэс-служба МЗС.
  Пагадненне прадугледжвае, што грамадзяне адной дзяржавы змогуць уязджаць, знаходзіцца на тэрыторыі іншай дзяржавы без візы не больш за 30 дзён і не больш за 90 дзён за год. Калі грамадзяне адной краіны маюць намер знаходзіцца на тэрыторыі іншай дзяржавы больш за 30 дзён альбо пражываць, навучацца, займацца працоўнай, журналісцкай і іншай дзейнасцю, якая патрабуе папярэдняга дазволу ад кампетэнтных дзяржорганаў, адпаведная віза павінна быць аформленая загадзя.
  На падставе пагаднення грамадзяне абедзвюх краін павінны ажыццяўляць уезд, выезд або транзіт толькі праз адкрытыя для міжнародных пасажырскіх зносін пункты пропуску дзяржавы іншага боку і пры ўмове выканання неабходных фармальнасцяў, прадугледжаных рэгламентамі кампетэнтных органаў гэтай дзяржавы.
  Бакі пакінулі за сабой права адмовіць ва ўездзе на сваю тэрыторыю непажаданай або непрымальнай асобе іншага боку або спыніць знаходжанне такіх асобаў на сваёй тэрыторыі без тлумачэння прычын.